După Bătălia Franței din 1940, La Rocque acceptat „fără rezerve” termenii Armistițiului din iunie 1940 și a reorganizat PSF care a devenit "Progrès Social Français" (Progresul Social Francez). La Rocque a acceptat „principiul colaborării”, susținut de mareșalul Philippe Pétain, în decembrie 1940. Cu toate acestea, în același timp, el a fost atacat de organizațiile politice de extrema dreapta care au pretins că el a fondat ziarul partidului său cu fonduri de la un „consorțiu evreiesc”. Atitudinea lui a rămas ambiguă, așa cum s-a scris într-un articol publicat la 5 octombrie 1940 în "Le Petit Journal", cu privire la „chestiunea evreiască din Franța Metropolitană și Africa de Nord” ("La question juive en métropole et en Afrique du Nord"). Un jurnalist american a scris în 1941, că "Petit Journal" cu La Rocque ca editor „și-a asumat o atitudine antigermană mai curajoasă după armistițiu decât au avut majoritatea ziarelor publicate sub controlul guvernului de la Vichy.” La Rocque a aprobat abrogarea decretelor Crémieux care a dat cetățenia franceză evreilor din Algeria, dar nu a urmat regimul de la Vichy în radicalizarea sa rasistă. El a condamnat, de asemenea, organizația ultracolaboraționistă "Legiunea Voluntarilor Francezi împotriva Bolșevismului".